Predkladacia   správa

Podľa § 102 ods. 1 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon o štátnej službe“) určuje platové náležitosti predstaveným v politickej funkcii vláda Slovenskej republiky.

V súlade s § 105 zákona o štátnej službe vláda Slovenskej republiky nariadením                č. 602/2008 Z. z. zvýšila s účinnosťou od 1. januára 2009 platové tarify štátnych zamestnancov o 4 %. Zvýšenie sa vzťahuje aj na štátnych zamestnancov – predstavených v politickej funkcii. V súlade s § 82 ods. 5 zákona o štátnej službe súčasne navrhujem zvýšenie platovej tarify o 3 % tým prednostom krajských stavebných úradov, ktorí spĺňajú podmienky  určené týmto zákonom. 

V zmysle uvedeného predkladám návrh na určenie platových náležitostí prednostom krajských stavebných úradov dňom 1. januára 2009.

Materiál, vzhľadom na jeho charakter, nebol predmetom pripomienkového konania.